Η πιθανή μορφή που έχουν τα νούμερα και γράμματα στα ελαστικά είναι αυτή «205/55/R16 87 V».
**→** **1ο μέρος «205»:** Ο συγκεκριμένος αριθμός συμβολίζει το πλάτος διατομής των ελαστικών του αυτοκινήτου. Το πλάτος διατομής, μετράει σε χιλιοστά την απόσταση από το εσωτερικό έως το εξωτερικό πλευρικό τοίχωμα του λάστιχου.
**→** **2ο μέρος «55»:** Εδώ, θα δεις την αναλογία ύψους με πλάτους του ελαστικού. Η αναλογία αυτή αποτυπώνεται με τοις εκατό ποσοστό και ουσιαστικά διαβάζεται με τον εξής τρόπο. Το ύψος στο παραπάνω παράδειγμα είναι το 55% του πλάτους των 205mm. Το τελικό μέγεθος του πλευρικού τοιχώματος, εξαρτάται από το πόσο μεγάλη θα είναι η αναλογία ύψους/πλάτους.
**→ 3ο μέρος «R»:** Το γράμμα αυτό δείχνει ότι τα λάστιχα είναι Radial. Τι σημαίνει αυτό; Τα Radial ελαστικά αυτοκινήτου, αποτελούν κατηγορία ελαστικών, στην οποία οι στρώσεις λινών των ελαστικών είτε ακολουθούν την πορεία των ακτινών των λάστιχων είτε έχουν μικρή απόκλιση από αυτή.
**→ 4ο μέρος «16»:** Αποτελεί τη διάμετρο της ζάντας σε ίντσες. Σε αυτή την περίπτωση οι τροχοί είναι 16 ίντσες.
**→ 5ο μέρος «87»:** Είναι o δείκτης φορτίου, δηλαδή το μέγιστο βάρος αντοχής (kg) ενός ελαστικού.
**→ 6ο μέρος «V»:** Αποτελεί το δείκτη ταχύτητας, ο οποίος διαφέρει ανάλογα με το γράμμα. Το «V», συμβολίζει μέγιστη ταχύτητα 240 km την ώρα.
Εκτός από τα παραπάνω, στα ελαστικά του αυτοκινήτου θα βρεις κι άλλους κωδικούς που δίνουν επιπλέον πληροφορίες, για τον τύπο του αυτοκινήτου που είναι κατασκευασμένα τα ελαστικά, το είδος του φορτίου που μπορούν να μεταφέρουν, την ημερομηνία παραγωγής, εάν είναι συμμορφωμένα με τους κανονισμούς της Ευρωπαϊκής Ένωσης κ.α. Ας δούμε καθένα από αυτά ξεχωριστά.